Buvo gauti Tiekėjo paklausimai, teikiame atsakymus.

Klausimas 1: Pirkimo sąlygų 2 priedo „Pasiūlymo forma“ lentelėje Nr. 2 nurodytas preliminarus 12 mėn. paslaugų skaičius – 4444 val. Prašome patikslinti ar šis valandų kiekis numatytas pilnam techninės specifikacijos reikalavimų įgyvendinimui ir kas bus atsakingas už tai, jeigu faktiškai sunaudojus visas valandas nebus įgyvendinti visi techninės specifikacijos reikalavimai?
Atsakymas: nurodytas 4444 val. kiekis yra preliminarus ir skirtas tik pasiūlymų palyginimui. Paslaugos bus teikiamos pagal faktiškai pateikiamus Perkančiosios organizacijos užsakymus, taikant Tiekėjo pasiūlytą valandinį įkainį.
Atsakomybė už pateikiamų užsakymų kiekį ir apimtį tenka Perkančiajai organizacijai. Techninės specifikacijos įgyvendinimas priklausys nuo faktiškai užsakytų ir atliktų darbų per visą 36 mėn. sutarties trukmę.
 
Klausimas 2: Pirkimo sąlygų 8 priedo „Specialiosios sutarties sąlygos“ 5.5. punkte numatytos atsiskaitymo sąlygos „įvykdžius Užsakymą, mokama už konkretų kiekį / apimtį pagal nustatytus įkainius“, tačiau niekur neapibrėžta užsakymų pateikimo, apimties vertinimo, derinimo ir tvirtinimo tvarka. Prašome patikslinti kaip bus pateikiami, vertinami, derinami ir tvirtinami užsakymai. Taip pat prašome patikslinti kaip turėtų būti traktuojami galutinio NTIS priėmimo reikalavimai (TS 8.8.9 skyrius) bei garantinio aptarnavimo įsipareigojimai (TS 8.8.8 skyrius) tuo atveju, jeigu Perkančioji organizacija neužsakys visų techninės specifikacijos funkcinių ir nefunkcinių reikalavimų įgyvendinimo, t.y. sistema bus sukurta tik dalinai ir neveiks pilna apimtimi.
Atsakymas: vadovaujantis techninės specifikacijos 8.9 skirsniu, tiksli užsakymų teikimo, vertinimo, derinimo ir tvirtinimo tvarka turės būti nustatyta Paslaugų teikimo reglamente. Šį dokumentą Tiekėjas turi parengti per 10 darbo dienų nuo sutarties įsigaliojimo ir suderinti su Perkančiąja organizacija (žr. Techninės specifikacijos 8.1 lentelę „Paslaugų etapai, etapų rezultatai ir terminai – Iniciavimas“).
Reglamente taip pat turi būti aiškiai apibrėžti darbų priėmimo kriterijai, kurie bus taikomi vykdant paslaugų priėmimo–perdavimo procedūras. Jei nebus užsakyta visa techninės specifikacijos apimtis, galutinio priėmimo ir garantiniai įsipareigojimai bus taikomi tik įgyvendintai daliai.
Klausimas 3:  Techninės specifikacijos 8.9 skyriuje pateikti reikalavimai NTIS kūrimo paslaugų etapams ir terminams, prašome patikslinti kaip šie reikalavimai turėtų būti įgyvendinami jeigu sistemos kūrimą numatoma vykdyti užsakymų principu, t.y. tiekėjas nekontroliuos kada ir kokius užsakymus pateiks Perkančioji organizacija ir kiek laiko užtruks užsakymų apimties derinimas bei patvirtinimas.
Atsakymas: Techninės specifikacijos 8.9 skyriuje pateikti etapai ir terminai yra orientaciniai. Kadangi, paslaugos bus teikiamos pagal atskirus Perkančiosios organizacijos užsakymus, darbų apimtis ir terminai bus derinami kiekvieno užsakymo metu. Tiekėjas turi siekti maksimaliai įgyvendinti techninėje specifikacijoje numatytus reikalavimus, tačiau jų įvykdymas priklausys nuo faktiškai pateiktų užsakymų per visą sutarties laikotarpį.
Pateikus ir suderinus konkretų užsakymą, Tiekėjas privalės įgyvendinti visus techninės specifikacijos 8.9 nurodytus paslaugų teikimo etapus, išskyrus inicijavimą ir bandomąją eksploataciją. Bandomoji eksploatacija vykdoma tik tuomet, kai sutarta apimtis reikalavimų jau yra išanalizuoti, sukurti ir įdiegti.
Kiekvieno užsakymo vykdymas apima šiuos veiksmus:
 – detali analizė,
 – projektavimas,
 – kūrimas (konstravimas),
 – diegimas testavimo aplinkoje,
 – priėmimo testavimas.
Įgyvendinus sutartą apimtį užsakymų, atliekamas diegimas bandomosios eksploatacijos (BE) aplinkoje ir pati BE. Visi šių etapų įgyvendinimo terminai turi būti aiškiai apibrėžti Paslaugų teikimo reglamente ir suderinti su Perkančiąja organizacija.
